Kansalaisaloitteen tiedot

Aloite rakentamisen ja remontoinnin liittämisestä osaksi koulujen opetussuunnitelmaa Suomessa. Ehdotus lainvalmisteluun ryhtymisestä, jossa koulujen tekstiilityön oppitunnit korvattaisiin jatkossa rakentamisen ja remontoinnin oppitunneilla.

Perustelut

Rakentamisen ja remontoinnin taidoista on aikuisiällä laaja-alaisempaa hyötyä kuin tekstiilityön taidoista. Aloitteen vastuuhenkilöiden omakohtaisten kokemusten ja katuhaastatteluihin pohjautuvan tiedon perusteella suurin osa suomalaisesta aikuisväestöstä ei käytä tai tarvitse koulussa opittuja tekstiilityön taitoja myöhemmällä iällä. Sen sijaan rakentamisen ja remontoinnin taitoja pidetään yleisesti ottaen tarpeellisina ja hyödyllisinä taitoina aikuisiällä.